CELEX: 31986R1860
Language: el
Date: 1986-06-16 00:00:00
Title: Κανονισμός (ΕΟΚ) αριθ. 1860/86 της Επιτροπής της 16ης Ιουνίου 1986 που τροποποιεί τον κανονισμό (ΕΟΚ) αριθ. 1633/84 για τις λεπτομέρειες εφαρμογής της μεταβλητής πριμοδοτήσεως για τη σφαγή των προβάτων

Avis juridique important

|

31986R1860

Κανονισμός (ΕΟΚ) αριθ. 1860/86 της Επιτροπής της 16ης Ιουνίου 1986 που τροποποιεί τον κανονισμό (ΕΟΚ) αριθ. 1633/84 για τις λεπτομέρειες εφαρμογής της μεταβλητής πριμοδοτήσεως για τη σφαγή των προβάτων  

Επίσημη Εφημερίδα αριθ. L 161 της 17/06/1986 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 1860/86 ΤΗΣ ΕΠΙΤΡΟΠΗΣ  της 16ης Ιουνίου 1986  που τροποποιεί τον κανονισμό (ΕΟΚ) αριθ. 1633/84 για τις λεπτομέρειες εφαρμογής της μεταβλητής πριμοδοτήσεως για τη σφαγή των προβάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 882/86 (2), και ιδίως το άρθρο 9 παράγραφος 4,  Εκτιμώντας:  ότι το άρθρο 1 του κανονισμού (ΕΟΚ) αριθ. 1633/84 της Επιτροπής της 8ης Ιουνίου 1984 για τις λεπτομέρειες εφαρμογής της μεταβλητής πριμοδοτήσεως για τη σφαγή των προβάτων (3), όπως τροποποιήθηκε τελευταία από τον κανονισμό (ΕΟΚ) αριθ. 9/86 (4), καθόρισε τους ποιοτικούς τύπους και τα όρια βάρους για να ληφθεί η πριμοδότηση· ότι διεφάνη σκόπιμο, εν όψει των εξελίξεων στην τεχνική της παραγωγής στο Ηνωμένο Βασίλειο, να αυξηθεί σε αντάλλαγμα από 24,5 σε 26,5 χιλιόγραμμα το ανώτατο βάρος για το οποίο μπορεί να χορηγηθεί η πριμοδότηση·  ότι η Επιτροπή Διαχειρίσεως Προβάτων και Αιγών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 1 στοιχείο β) του κανονισμού (ΕΟΚ) αριθ. 1633/84, το ανώτατο βάρος των 24,5 χιλιογράμμων αντικαθίσταται από εκείνο των 26,5 χιλιογράμμων.  Άρθρο 2  Ο παρών κανονισμός αρχίζει να ισχύει την ημέρα της δμοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τη Δευτέρα που ακολουθεί αυτή τη δημοσίευση.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 82 της 27. 3. 1986, σ. 3.  (3) ΕΕ αριθ. L 154 της 9. 6. 1984, σ. 27.  (4) ΕΕ αριθ. L 2 της 4. 1. 1986, σ. 14.